הצבע ארגמן (סרט, 2023)

הצבע ארגמן (באנגלית: The Colour Purple) הוא סרט דרמה מוזיקלי אמריקאי שמבוים על ידי בליז בזאוול ועובד למסך על ידי מרקוס גרדלי על פי מחזמר באותו שם משנת 2005, המבוסס בתורו על רומן המכתבים באותו השם זוכה פרס פוליצר של אליס ווקר משנת 1982. סרט זה הוא גם העיבוד הקולנועי השני לרומן, לאחר עיבודו הקולנועי של סטיבן ספילברג משנת 1985. אל הפקת הסרט שבו ספילברג וקווינסי ג'ונס, יחד עם מפיקי המחזמר סקוט סנדרס ואופרה וינפרי, שאף גילמה את דמותה של סופיה בעיבוד הקולנועי המקורי.

הסרט עתיד לעלות לאקרנים בארצות הברית ב-20 בדצמבר 2023.

רקע עלילתי

עלילת הסרט מגוללת את סיפור חייה ומאבקיה של אישה אפרו-אמריקאית שחיה בדרום ארצות הברית בתחילת המאה ה-20.

צוות השחקנים
 פנטסיה בארינו – סילי האריס
 פלישיה מפאסי – סילי, בצעירותה.
 סיארה – נטי האריס
 האלי ביילי – נטי, בצעירותה.
 קולמן דומינגו – מר ___
 לואיס גוסט ג'וניור – מר ___, בזקנותו.
 טראג'י פ. הנסון – שוג אייברי
 קורי הוקינס – הארפו
 דניאל ברוקס – סופיה
  – סקוויק
 דייוויד אלן גריר – הכומר אייברי
 אונג'אנו אליס – מאמא
 טמלה ג'יי מאן – הגברת הראשונה
 דיון קול – אלפונסו
 סטיבן היל – באסטר
 אליזבת מארוול – מיס מילי
 ג'ון באטיסט – גריידי

הפקה

פיתוח
ב-2 בנובמבר 2018, הוכרז כי אולפני "האחים וורנר" ו"אמבלין אנטרטיינמנט" שוקדים על פיתוח עיבוד קולנועי למחזמר המבוסס על רומן המכתבים המצליח "הצבע ארגמן", לאחר שכבר עיבדו לראשונה את הרומן לקולנוע בשנת 1985, וכי על הפקת העיבוד יהיו אמונים סטיבן שפילברג, קווינסי ג'ונס, סקוט סנדרס ואופרה וינפרי. ב-24 באוגוסט 2020, נמסר כי על כתיבת התסריט יהיה אמון התסריטאי מרקוס גרדלי ועל הבימוי, בליז בזאוול. וינפרי שיבחה את הבחירה בבזאוול כבמאי, לאחר שהיא והמפיקים ראו את עבודתו על הסרט "The Burial of Kojo", ואמרה כי "כולם נדהמו מחזונו הייחודי של בליז כבמאי ומצפים לראות כיצד הוא יביא את הדור הבא של הסיפור האהוב הזה לחיים." כמו כן, הוכרז כי להפקת הסרט יצטרפו אליס ווקר, רבקה ווקר, קריסטי מקוסקו קריגר, קרלה גרדיני ומרה ג'ייקובס.

ליהוק
באוגוסט 2021, נמסר על ליהוקו של קורי הוקינס לתפקיד ראשי בסרט. באותו חודש, נמסר כי הזמרת  תופיע בסרט בהופעת בכורתה כשחקנית. בפברואר 2022, נמסר על ליהוקם של טראג'י פ. הנסון, פנטסיה בארינו, דניאל ברוקס, קולמן דומינגו והאלי ביילי. במרץ 2022, נמסר על ליהוקם של לואיס גוסט ג'וניור, דייוויד אלן גריר, טמלה ג'יי מאן, פלישיה מפאסי, דיון קול, סטיבן היל וסיארה לצוות השחקנים. באפריל 2022, נמסר על ליהוקם של אונג'אנו אליס, אליזבת מארוול וג'ון באטיסט לצוות השחקנים.

צילומים
צילומי הסרט החלו במרץ 2022. הצילומים התקיימו בין היתר בחוף דריפטווד שבאי ג'קיל בין ה-16 במרץ ל-25 במרץ.

מוזיקה
על הלחנת המוזיקה עבור הסרט יהיו אמונים מלחיני המחזמר המקוריים, ברנדה ראסל וסטיבן בריי, וסיידה גארט (שמחליפה את המלחינה אלי ויליס, שנפטרה).

הפצה
הסרט עתיד לעלות לאקרנים בבתי הקולנוע ב-20 בדצמבר 2023.

קישורים חיצוניים

הערות שוליים

אונס בקולנוע
סרטי דרמה אמריקאיים
סרטי האחים וורנר
סרטי להט"ב אמריקאיים
סרטים העוסקים בגזע ומוצא אתני
סרטים העוסקים בגזענות
סרטים העוסקים בעבדות
סרטים מבוססי מחזות זמר
סרטים מבוססי ספרים
סרטים מוזיקליים אמריקאיים
סרטים שעוסקים במגדר